Rautalampi.fi

Yrittäjäaamu
2022-06-02 08:30 - 09:30 (Europe/Helsinki) | Konttiravintola Morton, Kuopiontie 28, Rautalampi, 77700, Suomi
Yrittäjien aamukahvit
Tervetuloa!

Hyvän mielen laulajaiset goes Kerkonkoski ja Vaajasalmi
2022-06-09 18:00, 2022-06-16 18:00 | Rautalampi, Rautalammintie 4, Rautalampi, Pohjois-Savo, 77700, Suomi
Hyvän mielen laulajaisten kyläkiertue rantautuu Kerkonkoskelle sekä Vaajasalmeen!
Aikataulu:
Kerkonkoski, Wanha mylly (Kerkontie 1) to 9.6. ja to 28.7. klo 18
Vaajasalmi, Vanha koulu (Nujulantie 31) to 16.6. ja to 4.8. klo 18
Musisoimassa Milja Markkanen ja Aki Virta. Vapaaehtoinen pääsymaksu.
Lisätiedot Milja 0505433804 / sisasavonsavelet@gmail.com / Facebook: Sisä-Savon Sävelet

Kennelkerhon näyttelytreenit
2022-06-28 18:00 - 19:00 | Rautalampi, 77700, Suomi
Rautalammin Kennelkerhon näyttelytreenit toukokuussa tiistaisin klo 18
Paikka Sepon Kalusteen piha, Tallivirrantie 8
Match Show helatorstailta peruttu talkooväen puuttuessa -> siirtyy kesäkuulle. Lisätietoa myöhemmin.

Runon ja Laulun Rautalampi 2022
2022-06-30 - 2022-07-04 | Rautalampi, Rautalammintie 4, Rautalampi, Pohjois-Savo, 77700, Suomi
Runon ja laulun Rautalampi on monipuolinen kulttuuritapahtuma, jota vietetään tänä vuonna jo 40:nnen kerran.
Juhlavuoden teemana on metsäsuomalaisuus. 1500-1600-luvuilla Rautalammin vanhan hallintopitäjän alueelta muutti suuret määrät väkeä Keski-Skandinavian metsäisille seuduille muun muassa parempien kaskimaiden perässä. Metsäsuomalaisten keskuudessa säilyi vuosisatojen ajan sellaista tapa- ja kertomusperinnettä, joka oli Suomen puolelta jo kadonnut.
Runon ja Laulun Rautalammissa nämä tarinat heräävät eloon ja kulttuuripitäjä kukoistukseensa! Esiintyjäkokoonpanoon kuuluu niin kansainvälisiä kuin paikallisiakin taiteilijoita.
To 30.6.

Klo 13-16 Rautalammin museon Metsäsuomalaiset -näyttelyn avajaiset Rautalammin kirjastolla. Museon henkilökunta paikalla. Vapaa pääsy.
Klo 17-20 Kansanlaulaja ja perinnekouluttaja Eero Peltosen Metsäsuomalaisten mytologia -luento sekä Sielu liekeissä -runolaulukonsertti Korholan kartanossa. Välissä nautitaan kartanon perinneateria. Liput 60 € sis. ohjelman, alkumaljan, runsaan pitopöydän ja kakkukahvit.

Pe 1.7.

Klo 15 Muusikko Antti Raekallion ja emeritusprofessori Atte von Wrightin luentokonsertti Dan Anderssonin elämästä ja runoudesta. Kylätalo ”Työppäri”, Kuusitie 2. Liput 15 €.
Klo 19 Finnforest Guerrillas. Folk-rock-trio soittaa vanhoja kalevalaisia lauluja ja omia kappaleitaan. Kylätalo Työppäri. Liput 20 €.

La 2.7.

Klo 14 -15.30 Anna Fältin laulutyöpaja, Lukion juhlasali. Liput 15 €.
Klo 19 Anna Fältin konsertti. Anna Fält on laulaja, joka keskittyy sekä kansansävelmien että omien sävellysten kautta ihmisäänen varioimiseen ja perinteen vaalimiseen. Lukion juhlasali. Liput 20 €.

Su 3.7.

Klo 13 Baritoni Petrus Marjanen ja pianisti Tanja Niiranen. Kirkkokonsertissa kuullaan Vaughan Williamsin laulusarja Songs of travel – Vaelluslauluja sekä muuta matka-aiheista lied-musiikkia hengellisellä painotuksella. Rautalammin kirkko. Käsiohjelma 20 €.
Klo 18 Anna WildRosen maailmat / Soiva taidenäyttely. Seurala, Kerkonkoski. Liput 15 €. Näytökseen liput Arttelista tai suoraan taiteilijalta p. 0405056176.

Liput
Kaikkiin tapahtumiin saa lippuja ennakkoon Artteli Shop (017 530 182, Kuopiontie 28, Rautalampi).
.

Rautalammin museon Metsäsuomalaiset-näyttely kirjastolla
2022-06-30 - 2022-09-12 | Rautalampi, Rautalammintie 4, Rautalampi, Pohjois-Savo, 77700, Suomi
Metsäsuomalaiset olivat etenkin Keski-Suomesta ja Savosta, kuten Rautalammin emäpitäjän alueelta, Keski-Skandinavian havumetsävyöhykkeelle muuttaneita asukkaita. Muuttajat olivat etupäässä kaskiviljelijöitä. Ruotsiin ja myöhemmin Norjaan muutti Suomesta vuosien 1580–1640 välisenä aikana arviolta noin 13 000 asukasta. Savolaiset veivät mukanaan uudelle asuinseudulle omat elinkeinonsa ja kulttuurinsa. Osa metsäsuomalaisista lähti uudisasukkaiksi aina Pohjois-Amerikan Delawareen saakka.
Rautalammin museon tuottamassa näyttelyssä esitellään metsäsuomalaisten taustoja, kulttuuria ja elämää uusilla asuinalueilla. Näyttelyssä olevat savolaiseen kulttuuriperinteeseen liittyvät esineet ovat peräisin Rautalammin museon kokoelmista.
Kirjaston näyttelytilaan on vapaa pääsy, avoinna kirjaston aukioloaikoina. Linkki kirjaston kotisivuille.
Rautalammin museon päärakennus on kuluvana kesänä suljettu remontin takia, mutta ulkomuseoalue sekä museokauppa palvelevat. Linkki Museon kotisivuille.
Kuvassa:
Niittahon Jussi eli Johannes Johansson Oinonen oli suomalaismetsien viimeisimpiä savolaismurteen taitajia. Jussi vieraili myös Rautalammin 400-vuotisjuhlilla vuonna 1961.
Kuvassa Jussin kanssa rautalampilainen Marja-Leena Ottavainen. Kuva on otettu Rautalammin museon ulkomuseolaueella olevan Matilan aitan edessä. Aitta on peräisin 1700-luvun puolivälistä.

Metsäsuomalaisten mytologia-luento, runolaulukonsertti ja perinneruokailu
2022-06-30 17:00 - 20:00 | Korholan Kartano, Korholantie 111, Rautalampi, 77700
Esiintyjänä kansantaiteilija Eero Peltonen esiintyy Korholan kartanossa. Liput 50e sis. ohjelman ja lähiruokapainoitteisen kartanon pitopöydän.
